Υπόθεση C-529/11

Olaitan Ajoke Alarape

και

Olukayode Azeez Tijani

κατά

Secretary of State for the Home Department

[αίτηση του Upper Tribunal (Immigration and Asylum Chamber) London για την έκδοση προδικαστικής αποφάσεως]

«Ελεύθερη κυκλοφορία των προσώπων — Κανονισμός (ΕΟΚ) 1612/68 — Άρθρο 12 — Διαζευγμένος σύζυγος υπηκόου κράτους μέλους που έχει εργασθεί σε άλλο κράτος μέλος — Ενήλικο τέκνο που συνεχίζει τις σπουδές του στο κράτος μέλος υποδοχής — Δικαίωμα διαμονής για τον γονέα υπηκόου τρίτου κράτους — Οδηγία 2004/38/EΚ — Άρθρα 16 έως 18 — Δικαίωμα μόνιμης διαμονής των μελών της οικογένειας πολίτη της Ένωσης που δεν είναι υπήκοοι κράτους μέλους — Νόμιμη διαμονή — Διαμονή βάσει του εν λόγω άρθρου 12»

Περίληψη – Απόφαση του Δικαστηρίου (δεύτερο τμήμα) της 8ης Μαΐου 2013

Ελεύθερη κυκλοφορία των προσώπων – Εργαζόμενοι – Δικαίωμα διαμονής των μελών της οικογένειας – Δικαίωμα των τέκνων εργαζομένου να αποκτήσουν πρόσβαση στην εκπαίδευση η οποία παρέχεται από το κράτος μέλος υποδοχής και συνακόλουθο δικαίωμα διαμονής – Ενηλικίωση του τέκνου – Δεν ασκεί επιρροή – Διαζύγιο των γονέων ή απώλεια της ιδιότητας του διακινούμενου εργαζομένου την οποία είχε ο μοναδικός από τους γονείς πολίτης της Ένωσης – Δεν ασκούν επιρροή (Κανονισμός 1612/68 του Συμβουλίου, όπως τροποποιήθηκε με την οδηγία 2004/38, άρθρο 12) Ελεύθερη κυκλοφορία των προσώπων – Εργαζόμενοι – Δικαίωμα διαμονής των μελών της οικογένειας – Δικαίωμα των τέκνων εργαζομένου που έχουν ενηλικιωθεί και έχουν αποκτήσει πρόσβαση στην εκπαίδευση σε παρεπόμενο δικαίωμα παραμονής στο κράτος μέλος υποδοχής – Παραδεκτό σε περίπτωση που το τέκνο χρειάζεται την παρουσία και τη φροντίδα του γονέα του – Εκτίμηση του εθνικού δικαστηρίου (Κανονισμός 1612/68 του Συμβουλίου, όπως τροποποιήθηκε με την οδηγία 2004/38, άρθρο 12) Ελεύθερη κυκλοφορία των προσώπων – Εργαζόμενοι – Δικαίωμα διαμονής των μελών της οικογένειας – Μέλος οικογένειας που δεν έχει την ιθαγένεια κράτους μέλους – Συνεκτίμηση των περιόδων διαμονής η οποία βασίζεται αποκλειστικώς στο άρθρο 12 του κανονισμού 1612/68 χωρίς να πληροί τις οριζόμενες στην οδηγία 2004/38 υποχρεώσεις – Δεν επιτρέπεται (Κανονισμός 1612/68 του Συμβουλίου, άρθρο 12· οδηγία 2004/38 του Ευρωπαϊκού Κοινοβουλίου και του Συμβουλίου, άρθρο 7 §§ 1 και 2)

Βλ. το κείμενο της αποφάσεως. (βλ. σκέψεις 24-27) Στον γονέα τέκνου το οποίο έχει πλέον ενηλικιωθεί και ασκεί το δικαίωμα προσβάσεώς του στην εκπαίδευση δυνάμει του άρθρου 12 του κανονισμού 1612/68, περί της ελεύθερης κυκλοφορίας των εργαζομένων στο εσωτερικό της Κοινότητας, όπως τροποποιήθηκε από την οδηγία 2004/38, μπορεί να αναγνωρισθεί παρεπόμενο δικαίωμα διαμονής δυνάμει του ίδιου άρθρου αν το τέκνο εξακολουθεί να χρειάζεται την παρουσία και τη φροντίδα του γονέα αυτού προκειμένου να μπορέσει να συνεχίσει και να ολοκληρώσει τις σπουδές του, ζήτημα η εξέταση του οποίου απόκειται στο αιτούν δικαστήριο του κράτους μέλους υποδοχής το οποίο λαμβάνει υπόψη το σύνολο των περιστάσεων της υποθέσεως της οποίας έχει επιληφθεί. (βλ. σκέψεις 28, 31, διατακτ. 1) Οι περίοδοι παραμονής στο κράτος μέλος υποδοχής που έχουν συμπληρώσει τα μέλη της οικογένειας πολίτη της Ένωσης που δεν είναι υπήκοοι κράτους μέλους αποκλειστικώς βάσει του άρθρου 12 του κανονισμού 1612/68, περί της ελεύθερης κυκλοφορίας των εργαζομένων στο εσωτερικό της Κοινότητας, όπως τροποποιήθηκε από την οδηγία 2004/38, και χωρίς να πληρούνται οι προϋποθέσεις για την αναγνώριση δικαιώματος διαμονής δυνάμει της εν λόγω οδηγίας δεν μπορούν να συνεκτιμηθούν, προκειμένου τα περί ων ο λόγος μέλη της οικογένειας να αποκτήσουν δικαίωμα μόνιμης διαμονής, κατά την έννοια της εν λόγω οδηγίας. Ειδικότερα, η απόκτηση του δικαιώματος μόνιμης διαμονής των μελών της οικογένειας πολίτη της Ένωσης που δεν είναι υπήκοοι κράτους μέλους εξαρτάται εν πάση περιπτώσει, αφενός, από το αν ο εν λόγω πολίτης πληροί ο ίδιος τις προϋποθέσεις που ορίζει το άρθρο 16, παράγραφος 1, της εν λόγω οδηγίας, κατά τις οποίες απαιτείται νόμιμη διαμονή στο έδαφος του κράτους μέλους υποδοχής επί διάστημα πέντε συνεχών ετών και, αφετέρου, από το αν τα εν λόγω μέλη διέμειναν μαζί του κατά το επίμαχο διάστημα. Συναφώς, πρώτον, όσον αφορά τις προϋποθέσεις που πρέπει να πληροί ο πολίτης της Ένωσης, η νόμιμη διαμονή πρέπει να νοείται ως σύμφωνη προς τις προϋποθέσεις που προβλέπει η εν λόγω οδηγία, ιδίως αυτές που έχουν διατυπωθεί στο άρθρο 7, παράγραφος 1, αυτής. Συνεπώς, διαμονή σύμφωνη προς το δίκαιο κράτους μέλους, η οποία όμως δεν πληροί τις προϋποθέσεις του άρθρου 7, παράγραφος 1, της οδηγίας 2004/16, δεν μπορεί να θεωρηθεί «νόμιμη» διαμονή, υπό την έννοια του άρθρου 16, παράγραφος 1, της οδηγίας 2004/38. Δεύτερον, όσον αφορά την απόκτηση δικαιώματος μόνιμης διαμονής από τα μέλη της οικογένειας του πολίτη της Ένωσης που δεν είναι υπήκοοι κράτους μέλους, η υποχρέωσή τους να διαμένουν με τον εν λόγω πολίτη στο κράτος μέλος υποδοχής κατά τη διάρκεια της επίμαχης περιόδου συνεπάγεται κατ’ ανάγκη την ταυτόχρονη απόκτηση από αυτούς δικαιώματος διαμονής, δυνάμει του άρθρου 7, παράγραφος 2, της οδηγίας 2004/38, ως μέλη της οικογένειας που συνοδεύουν ή μεταβαίνουν ώστε να συναντήσουν τον εν λόγω πολίτη. Συνακόλουθα, μόνον οι περίοδοι διαμονής των ως άνω μελών που πληρούν τον όρο κατά τον οποίο πρέπει να συνοδεύουν ή μεταβαίνουν στο κράτος μέλος ώστε να συναντήσουν τον πολίτη της Ένωσης ο οποίος πληροί τις προβλεπόμενες από το άρθρο 7, παράγραφος 1, στοιχεία αʹ, βʹ, ή γʹ, της οδηγίας 2004/38 μπορούν να συνεκτιμηθούν. Κατά συνέπεια, η περίσταση ότι το μέλος της οικογένειας πολίτη της Ένωσης που δεν είναι υπήκοος κράτους μέλους διέμεινε σε κράτος μέλος αποκλειστικώς βάσει του άρθρου 12 του κανονισμού 1612/68 δεν ασκεί καμία επιρροή όσον αφορά την απόκτηση του δικαιώματος μόνιμης διαμονής κατά την έννοια της οδηγίας 2004/38. (βλ. σκέψεις 34-37, 39-40, 48, διατακτ. 2)

Υπόθεση C-529/11

Olaitan Ajoke Alarape

και

Olukayode Azeez Tijani

κατά

Secretary of State for the Home Department

[αίτηση του Upper Tribunal (Immigration and Asylum Chamber) London για την έκδοση προδικαστικής αποφάσεως]

«Ελεύθερη κυκλοφορία των προσώπων — Κανονισμός (ΕΟΚ) 1612/68 — Άρθρο 12 — Διαζευγμένος σύζυγος υπηκόου κράτους μέλους που έχει εργασθεί σε άλλο κράτος μέλος — Ενήλικο τέκνο που συνεχίζει τις σπουδές του στο κράτος μέλος υποδοχής — Δικαίωμα διαμονής για τον γονέα υπηκόου τρίτου κράτους — Οδηγία 2004/38/EΚ — Άρθρα 16 έως 18 — Δικαίωμα μόνιμης διαμονής των μελών της οικογένειας πολίτη της Ένωσης που δεν είναι υπήκοοι κράτους μέλους — Νόμιμη διαμονή — Διαμονή βάσει του εν λόγω άρθρου 12»

Περίληψη – Απόφαση του Δικαστηρίου (δεύτερο τμήμα) της 8ης Μαΐου 2013

Ελεύθερη κυκλοφορία των προσώπων — Εργαζόμενοι — Δικαίωμα διαμονής των μελών της οικογένειας — Δικαίωμα των τέκνων εργαζομένου να αποκτήσουν πρόσβαση στην εκπαίδευση η οποία παρέχεται από το κράτος μέλος υποδοχής και συνακόλουθο δικαίωμα διαμονής — Ενηλικίωση του τέκνου — Δεν ασκεί επιρροή — Διαζύγιο των γονέων ή απώλεια της ιδιότητας του διακινούμενου εργαζομένου την οποία είχε ο μοναδικός από τους γονείς πολίτης της Ένωσης — Δεν ασκούν επιρροή (Κανονισμός 1612/68 του Συμβουλίου, όπως τροποποιήθηκε με την οδηγία 2004/38, άρθρο 12) Ελεύθερη κυκλοφορία των προσώπων — Εργαζόμενοι — Δικαίωμα διαμονής των μελών της οικογένειας — Δικαίωμα των τέκνων εργαζομένου που έχουν ενηλικιωθεί και έχουν αποκτήσει πρόσβαση στην εκπαίδευση σε παρεπόμενο δικαίωμα παραμονής στο κράτος μέλος υποδοχής — Παραδεκτό σε περίπτωση που το τέκνο χρειάζεται την παρουσία και τη φροντίδα του γονέα του — Εκτίμηση του εθνικού δικαστηρίου (Κανονισμός 1612/68 του Συμβουλίου, όπως τροποποιήθηκε με την οδηγία 2004/38, άρθρο 12) Ελεύθερη κυκλοφορία των προσώπων — Εργαζόμενοι — Δικαίωμα διαμονής των μελών της οικογένειας — Μέλος οικογένειας που δεν έχει την ιθαγένεια κράτους μέλους — Συνεκτίμηση των περιόδων διαμονής η οποία βασίζεται αποκλειστικώς στο άρθρο 12 του κανονισμού 1612/68 χωρίς να πληροί τις οριζόμενες στην οδηγία 2004/38 υποχρεώσεις — Δεν επιτρέπεται (Κανονισμός 1612/68 του Συμβουλίου, άρθρο 12· οδηγία 2004/38 του Ευρωπαϊκού Κοινοβουλίου και του Συμβουλίου, άρθρο 7 §§ 1 και 2)